CELEX: 32019D1613
Language: fi
Date: 2019-09-25 00:00:00
Title: Poliittisten ja turvallisuusasioiden komitean päätös (YUTP) 2019/1613, annettu 25 päivänä syyskuuta 2019, EU:n operaation komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta) (ATALANTA/3/2019)

30.9.2019   
               
               
                  FI
               
               
                  Euroopan unionin virallinen lehti
               
               
                  L 250/84
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2019/1613,
         annettu 25 päivänä syyskuuta 2019,
         EU:n operaation komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta) (ATALANTA/3/2019)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1) (Atalanta) ja erityisesti sen 6 artiklan,
         sekä katsoo seuraavaa:
         
                     (1)
                  
                  
                     Yhteisen toiminnan 2008/851/YUTP 6 artiklan 1 kohdan nojalla neuvosto on valtuuttanut poliittisten ja turvallisuusasioiden komitean (PTK) tekemään päätökset EU:n operaation komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, jäljempänä ’EU:n operaation komentaja’.
                  
               
                     (2)
                  
                  
                     Vara-amiraali Antonio MARTORELL LACAVE nimitettiin 30 päivänä heinäkuuta 2018 neuvoston päätöksellä (YUTP) 2018/1083 (2) EU:n operaation komentajaksi 29 päivästä maaliskuuta 2019 alkaen.
                  
               
                     (3)
                  
                  
                     Espanjan sotilasviranomaiset ovat ehdottaneet kenraalimajuri Antonio PLANELLS PALAUta EU:n operaation komentajaksi vara-amiraali Antonio MARTORELL LACAVEn tilalle.
                  
               
                     (4)
                  
                  
                     Euroopan unionin sotilaskomitea antoi 5 päivänä syyskuuta 2019 tukensa kenraalimajuri Antonio PLANELLS PALAUn nimittämiselle EUNAVFOR Atalanta -operaation operaation komentajaksi 1 päivästä lokakuuta 2019 alkaen.
                  
               
                     (5)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään kenraalimajuri Antonio PLANELLS PALAU 1 päivästä lokakuuta 2019 alkaen EU:n operaation komentajaksi Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä.
         
         
            2 artikla
            Tätä päätöstä sovelletaan 1 päivästä lokakuuta 2019.
         
         
            Tehty Brysselissä 25 päivänä syyskuuta 2019.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 301, 12.11.2008, s. 33.
         
            (2)  Neuvoston päätös (YUTP) 2018/1083, annettu 30 päivänä heinäkuuta 2018, Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, hyväksytyn yhteisen toiminnan 2008/851/YUTP muuttamisesta (EUVL L 194, 31.7.2018, s. 142).